મંદિરો માં ભીડ વધતી જાય છે, એક ટાણા, ફરાળ, શક્કરીયા, વેફર, , દૂધ, પેંડા, કેળાં, પપૈયા, સફરજન, વિગેરેની બોલ બાલા ઠેર ઠેર નજરે ચડે છે. શું શું ખવાય તેની નવી નવી માહિતીની ઘરોઘર આપ લે થતી રહે. કોઈ કોઈ 'શુરવીરો' ચતુર્માસ સુધી નો લાં...બો કાર્યક્રમ રાખી દે છે અને પછી આ બ્રેકીંગ ન્યુઝ નું રાત દિવસ પ્રસારણ કરતા રહેતા હોય છે. ઘણા તો વળી એને ડાયેટિંગ સાથે વણી લે અને તેમને પોતાને પણ ખબર કે ખાતરી નથી હોતી કે ઉપવાસ અને ડાયેટિંગ , એ બે માંથી પ્રાથમિક શું હતું અને ગૌણ શું હતું ! અથવા તો પછી ડાયેટિંગ ને ઉપવાસમાં ખપાવી ને ઈશ્વર ની ખુશામત પણ કરી લેવાતી હોય છે. કહ્યું છે ને , એક કાંકરે બે પક્ષી. આ તો એક કાંકરે એક પક્ષી અને એક ઈશ્વર.; વાહ ભાઈ વાહ !